Arheološko nalazište Agrigento
Arheološko nalazište Agrigento mjesto je na kojem je osnovana grčka kolonija u 6. stoljeću p. n. e. S vremenom je naselje postalo jedan od vodećih gradova na Mediteranu. Njegovu veličinu i važnost pokazuju ostaci dorskih hramova, od kojih je veći dio još na arheološkom lokalitetu. Arheološki nalazi svjedoče i o kasnijem helenističkom gradu i rimskom naselju iz perioda ranog kršćanstva. Smješten je na južnoj obali Sicilije i pokriva teritoriju antičkog polisa, od Rupe Atenea do akropole prvobitnog antičkog grada, kao i do brda na kojima su glavni dorski hramovi iz 6. i 5. stoljeća p. n. e, i sve do nekropole izvan grada. Hramovi su poredani na kamenoj terasi poznatoj kao Dolina hramova (Valle dei Templi).